আরজি করের নির্যাতিতার বাড়িতে স্বাস্থ্য সচিব

ওয়েব ডেস্ক: আর জি কর হাসপাতালে (RG Kar Hospital) তরুণী ডাক্তার ধর্ষণ ও খুনের ঘটনায় ডেথ সার্টিফিকেট (Death Certificate) পেল তাঁর পরিবার। বুধবার স্বাস্থ্যসচিব নারায়ণস্বরূপ নিগম নির্যাতিতার (Victim) বাড়িতে গিয়ে ওই শংসাপত্র দিয়ে আসেন। নির্যাতিতার বাবা জানিয়েছেন, স্বাস্থ্যসচিব আমাদের বাড়ি এসে ডেথ সার্টিফিকেটের মূল কপিটা দিয়ে গেলেন। অনেক ঘোরাঘুরি করেছি। আচমকাই স্বাস্থ্য সচিব নিজেই চলে এসেছেন দেখলাম। এই বিষয়ে স্বাস্থ্যসচিব জানিয়েছেন, অন্য কোনও কথা হয়নি। ওঁদের ডেথ সার্টিফেকেটের দরকার ছিল। দিয়ে এলাম।

গত ৯ অগাস্ট আরজি কর হাসপাতালে ওই তরুণী ডাক্তারের মৃতদেহ উদ্ধার হয়। ধর্ষণ করে খুন করা হয় তাঁকে। ঘটনায় সঞ্জয় রায় নামে এক সিভিক ভলান্টিয়ারকে যাবজ্জীবন সাজা দেওয়া হয়েছে। জানা গিয়েছে, এদিনই বিধানসভায় মুখ্যমন্ত্রী মমতা বন্দ্যোপাধ্যায় জানিয়েছেন, আমরা চাই আরজি করের মেয়েটি বিচার পাক।

আরও পড়ুন: অনির্দিষ্টকালের জন্য প্রত্যেক রবিবার বন্ধ গ্রিন লাইন মেট্রো

দেখুন অন্য খবর: